Tårnet i bakken er av betong, men er hult, ikke massivt. På toppen av tårnet er et oppholdsrom for hopperne. Tribunene på hver side av unnarennet kan romme til sammen 2900 tilskuere, mens det er plass til 40 000 tilskuere rundt sletta. Bakkeprofilen er utarbeidet av ingeniørene Guglielmo Holzner fra Bolzano og FIS' bakkeekspert Reinhard Straumann fra Sveits. Hovedkonstruksjonen av hoppanlegget ble gjort av ingeniørene Holzner, Piero Pozzati, Enzo Mantovani og Luciano Berti.